TVR News va fi închis de la 1 august, iar Direcția Știri va fi comasată cu Departamentul Emisiuni și Știri Sportive. Scopul este de a diminua posturile de conducere care pun presiuni mai mari pe bugetul TVR.

Televiziunea Română are datorii de peste 700 de milioane de lei, dintre care 440 către bugetul de stat.

Fiscul a mai blocat conturile TVR şi în urmă cu trei ani, din acelaşi motiv. Ulterior, acestea au fost deblocate cu ajutorul Guvernului, atunci când TVR s-a angajat să-şi plătească datoriile, eşalonat, în următorii şapte ani.